14.11 . 2020 Източник : БТА Кандидатът на демократите на президентските избори в САЩ Джо Байдън получава подкрепата на 306 членове на Избирателната колегия , която ще избере официално новия президент . Президентът републиканец Доналд Тръмп си е осигурил поддръжката на 232 електори , съобщиха големите американски медии . Избирателната колегия има общо 538 членове . Водещите американски медии обявиха Байдън за победител в щата Джорджия , а Тръмп - в Северна Каролина . Байдън ще замрази строежа на „ любимата стена “ на Тръмп В Джорджия е в ход повторно , ръчно преброяване на подадените бюлетини , тъй като разликата в полза на демократа е само 14 хиляди гласа . Очаква се обаче Байдън все пак да спечели в южния щат , който има 16 електори , отбелязва ДПА . ТАСС припомня , че Джорджия по принцип е бастион на републиканците . За последно демократ победи на президентски избори там през 1992 г . ( Бил Клинтън ) , а преди това успех в щата бе постигал само Джими Картър ( през 1976 и 1980 г . ) . Тръмп и Байдън отбелязаха поотделно Деня на ветераните Тръмп побеждава в Северна Каролина - по традиция републикански бастион . Това му осигурява подкрепата на още 15 електори . Водещите американски медии още в събота обявиха Байдън за победител на президентските избори на 3 ноември . Тръмп обаче твърди за предполагаеми измами в негов ущърб и отказва да признае поражението си . Любопитното е , че разпределението на електорите е точно както на предишните президентски избори в САЩ , само че наобратно , посочва ДПА . Преди четири години Тръмп получи подкрепата на 306 електори , а демократката Хилари Клинтън - на 232 .